wickkiey/tamil-wikipedia-markdown huggingface dataset:
# கிறிஸ்டோபர் அந்தோனி பிசாரைட்ஸ்



**கிறிஸ்டோபர் அந்தோனி பிசாரைட்ஸ்** (*Sir Christopher Antoniou Pissarides*, பிறப்பு: பிப்ரவரி 20, 1948 ) ஒரு பிரித்தானிய-சைபிரியாட் பொருளியல் நிபுணர். இவர் பொருளாதாரம் மற்றும் அரசியல் அறிவியல் போராசிரியர் மற்றும் லண்டன் மேலாண்மை பள்ளியில் ரிகுஸ் பேராசிரியர். இவரின் ஆராய்ச்சிகள் பருபொருளியல், பொருளாதார வளர்ச்சி, தொழிலாளர் பொருளாதாரம் மற்றும் பொருளாதார கொள்கை பற்றியதாக இருந்தது. 2010 ஆம் ஆண்டின் பொருளாதாரத்திற்கான நோபல் பரிசுபீட்டர் ஆர்தர் டயமண்ட் மற்றும் தாலே தோமஸ் மார்டென்சென் உடன் இணைந்துப் பெற்றார்.  

## ஆரம்ப வாழ்க்கை
பிசாரைட்ஸ் நிகோசியா, சைப்பரஸ் ஒரு கிரேக்க குடும்பத்தில் பிறந்தார். அவர் பான்சைபிரியன் ஜிம்னாசிய்ம், நிகோசியாவில் பயின்றார். இவர் எசக்ஸ் பல்கலைகழகத்தில் 1970 ஆம் ஆண்டில் இளங்கலை (BA ) பொருளியல் பட்டமும் மற்றும் 1971 ஆம் ஆண்டில் முதுகலை பொருளியல் (MA) பட்டமும் பெற்றார். இதனை தொடர்ந்து லண்டன் மேலாண்மைப் பள்ளியில் 1973 ஆம் ஆண்டில் மிசியோ மோரிசிமா மேற்பார்வையில் முனைவர் பட்டம் (PhD) பெற்றார்.  

## ஆசிரியர் பணி
இவர் லண்டன் மேலாண்மைப் பள்ளியில் ரிகுஸ் பேராசிரியாராக 1976 ஆம் ஆண்டு முதல் இருந்தார் மற்றும் பருப்பொருளியல் துறையின் ஆசிரியராகவும் இருந்தார். 1974 முதல் 1976 வரையில் செளத்தாம்டன் பல்கலைகழகத்தில் பேராசிரியராக இருந்தார். 1979 முதல் 1980 வரை ஹார்வர்டு பல்கலைக்கழகம் மற்றும் 1990 முதல் 1991 வரை கலிபோர்னியா பல்கலைக்கழகம் (பெர்க்லி) வருகை பேராசிரியராகவும் இருந்திருக்கிறார்.
# இலிசியா வர்தே



**இலிசியா வர்தே** *(Licia Verde)* (பிறப்பு: 1971, வெனிசு, இத்தாலி) ஓர் அண்டவியலாளரும் கோட்பாட்டு இயற்பியலாளரும் ஆவார். இவர் இப்போது பார்சிலோனா பல்கலைக்கழக கட்டலான் ஆராய்ச்சி, உயராய்வு நிறுவனத்தில் இயற்பியல், வானியற்பியல் பேராசிரியராக உள்ளார். இவரது ஆய்வு ஆர்வம் அண்டப் பேரியல் கட்டமைப்பு, கருப்பு ஆற்றல், உப்பல்நிலை அண்டம் அண்ட நுண்ணலைப் பின்னணி ஆகியவற்றில் குவிந்துள்ளது.  

## வாழ்க்கைப்பணி
இவர் 2000 முதல் 2003 வரை அமெரிக்காவில் பிரின்சுடன் பல்கலைக்கழக வானியற்பியல் புலங்களின் இணை ஆய்வாளராக இருந்தார்.  

இவர் 2003 முதல் 2007 வரை அமெரிக்க பென்சில்வேனியா பல்கலைக்கழக இயற்பியல், வானியல் துறையின் பேராசிரியராக இருந்தார்.  

இவர் 2007 முதல் 2009வரை பிரின்சுடன் பல்கலைக்கழக வானியற்பியல் துறையில் வருகைதரு முதுநிலை ஆராய்ச்சி நல்கை பெற்ர உறுப்பினராக இருந்தார்.  

இவர் 2007 இல் இருந்து அண்மைவரை இசுபெய்ன் பார்சிலோனா பல்கலைக்கழகத்தின் கட்டலான் ஆராய்ச்சி, உயராய்வு நிறுவன (ICREA) அண்டவியல் பேராசிரியராக உள்ளார்.  

இவர் 2012 முதல் 2013 வரை சுவிட்சர்லாந்து செர்ன் இணை ஆய்வாளராக இருந்தார்.  

இவர் 2013 முதல் 2016 வரை நார்வே ஓசுலோ பல்கலைக்கழக வானியல், இயற்பியல் பேராசிரியராக இருந்தார்.  

இவர் 2015 முதல் 2016 வரை அமெரிக்க ஆர்வார்டு பல்கலைக்கழக் இராடுகிளிப் உயராய்வு நிறுவன ஆய்வுறுப்பினராக இருந்தார்.  

## தகைமைகளும் விருதுகளும்
# மேரி அக்வர்த் எவர்செடு


**மேரி அக்வர்த் எவர்செடு** (*Mary Ackworth Evershed*, 1 சனவரி 1867 – 25 அக்தோபர் 1949), ஒரு பிரித்தானிய வானியலாளாளரும் தந்தே இலக்கியப் புலமையாளரும் ஆவார். இவர் தந்தே அலிகீரி எனும் நூலை **எம். ஏ. ஆர்** எனும் புனைபெயரில் எழுதினார்.  

## இளமை
மேரி அக்வர்த் ஆர் உலூசி அக்வர்த்துக்கும் ஆந்திரூ ஆருக்கும் 1867 ஜனவரி 1 இல் பிறந்தார். இவரது தந்தையார் அரசு காலாட்படைக்கல அலுவலர் ஆவார். இவர் சோமர்செட்டில் உள்ள விம்போர்னிலும் சவுத் சுட்டோக்கிலும் வளர்ந்தார்.  

## வானியல் வாழ்க்கை

இவர் 1890 இல் குடும்பத்தோடு ஆத்திரேலியாவுக்குப் புலம்பெயர்ந்தார். அங்கே தெற்கு அரைக்கோள விண்மீன்களுக்கான வழிகாட்டி நூல் இல்லாததால், ஆத்திரேலிய முன்னணி வானியலாளராகிய ஜான் தெப்பத் உதவியுடன் * தெற்கு அரைக்கோள விண்மீன்களுக்கான வழிகாட்டி (An Easy Guide to the Southern Stars)* எனும் வழிகாட்டி நூலை உருவாக்கினார்.  

இவர் 1895 இல் இங்கிலாந்துக்குத் திரும்பிவந்து பிரித்தானிய வானியல் கழகத்தில் உறுப்பினரானார். இக்கழகம் அப்போது அனைவரும் ஆண்களாகவே இருந்த அரசு வானியல்கழகம் சேர்க்காத பெண் வானியல் அறிவாளிகளைச் சேர்த்துகொண்டது. இக்காலதில் தான் இவர் வரலாற்று வானியலில் புலமை வாய்ந்த அகனேசு கிளார்க், ஆன்னி சுகாட்டு மவுந்தர் ஆகியோருடன் தொடர்பு கொண்டார்.  

மேரி 1896 நார்வேயில் முழு சூரிய ஒளிமறைப்பைக் காண சென்றிருந்தபோது பிரித்தானிய வானியலாளர் ஜான் எவர்ழ்செடைச் சந்தித்தார். இவர்கள் இருவரும் 1906 இல் திருமணம் செய்துகொண்டனர். அதுவரை எவர்ழ்செடு தொழிலக வேதியியலாளராகப் பணிபுரிந்து வந்தார். சூரிய இயற்பியலில் தன்னார்வலராக இருந்தார். ஆனால், 1906 இல்ஈந்தியாவில் கோடைக்கானல் வான்காணகத்தில் உதவி வானியலாளராக பதவி கிடைத்தது. மேரியும் ஜானும் போகும் வழியில் அமெரிக்க வான்காணகங்களைப் பார்வையிட்டபடி கோடைகானல் சென்று 1907 இல் ஜான் அப்பதவியில் சேர்ந்தார். ஐந்தியாவில் மேரி வட்டாரத் தாவரங்களைத் திர்ட்டி அவற்றை பிரித்தானிய அருங்காட்சியகத்தில் மூலிகைப் பகுதியில் சேர்த்தார் herbarium.  

இவர் தன் வாழ்நாளில் பல சூரிய ஒளிமறைப்புத் தேட்டங்களுக்குச் சென்றுள்ளார். இவற்ரில் 1896 இல் நார்வே, 1900 இல் அல்ஜியர்சு, 1922 இல் மேற்கு ஆத்திரேலியா வல்லால், 1927 இல் யார்க்சயர், 1936 இல் கிரேக்க அயேகியன் கடல் ஆகிய சூரிய ஒளிமறைப்புகள் அடங்கும். இவர் பிரித்தானிய வானியல் கழகத்தின் வரலாற்றுப் பிரிவை 1930 முதல் 1944 வரை வழிநட்த்தினார்.  

## தந்தே புலமை

இவர் கவிதையில் பேரார்வம் பூண்டிருந்தார். தந்தே கவிதைகள் இவருக்கு மிகவும் பிடிக்கும். ஆனால் அவரது அண்டவியல் குறித்து இவர் கவலைப்படலானர். இவர் 1914 இல் வெளியிட்ட *Dante and the Early Astronomers* எனும் நூலில் அண்மைய அறிவியலுக்கேற்ப, தந்தே அறிவியலை விளக்க உதவியுள்ளார்.  

## நூல்தொகை
- *Two Letters Addressed to the Bishop of Ripon, on Secularism, the Holy Scriptures, and the Geographical Position of the Garden of Eden* (1876)
- *Easy Guide to Southern Stars* (1896)
- *Southern Stars: A Guide to the Constellations Visible in the Southern Hemisphere*, preface by John Tebbutt, with a miniature star atlas (London, 1896)
- *Monthly Notices*, v.73, p.&nbsp;422 (1913) - sunspots.
- *Dante and the Early Astronomers* (1914)
- *Mem. Kod. Obsc.*, V.1, Pt.2 (1917) (as Mr. and Mrs. Evershed)
- *Who's Who in the Moon* (1938; an index to named lunar craters)

## விருதுகள்
- 1924 – அரசு வானியல் கழக ஆய்வுறுப்பினர்
# முனைய துணைக்கோள் ஏவுகலம்-சி40



**முனைய துணைக்கோள் ஏவுகலம்-சி40** (*PSLV-C40*) ஏவுகலம், 31 செயற்கைக்கோள்களுடன் ஸ்ரீஹரிகோட்டாவிலிருந்து சனவரி 12 அன்று விண்ணில் ஏவப்பட்டது. இந்த 31 செயற்கைக்கோள்களில், பாதுகாப்புப் படைகளுக்கு உதவும் கார்டோசாட்-2 செயற்கைக்கோளுடன், 1 மைக்ரோ செயற்கைக் கோள், ஒரு நானோ செயற்கைக்கோள் ஆகிய மூன்றும் இந்தியாவைச் சேர்ந்தவையாகும். 3 மைக்ரோ செயற்கைக்கோள்கள், 25 நானோ செயற்கைக்கோள்கள் ஆகியவை கனடா, ஐக்கிய அமெரிக்க நாடுகள், பின்லாந்து, பிரான்சு, கொரியா, இங்கிலாந்து ஆகிய நாடுகளைச் சேர்ந்தவையாகும். பி.எஸ்.எல்.வி. செலுத்திய வாகனத்தின் மொத்த எடை 1323 கிலோகிராம் ஆகும். பூமியைத் துல்லியமாகக் கண்காணிக்கவும், தொலையுணர்வு சேவைகளை வழங்கவும் கார்டோசாட்-2 செயற்கைக்கோளானது அனுப்பப்பட்டுள்ளது. இந்த செயற்கைக்கோள் இந்தியாவின் 100 ஆவது செயற்கைக்கோள் ஆகும். இந்த கார்ட்டோசாட்-2 செயற்கைக்கோள் புவியிலிருந்து 505 கிலோமீட்டர் தொலைவிலுள்ள புவிவட்டப்பாதையில் நிலைநிறுத்தப்பட்டது.  

### பயன்பாடு
கார்ட்டோசாட்-2 புவி கண்காணிப்பு பணிக்காக ஏவப்படுகிறது. இது நில வரைபடம் தயாரித்தல், கடலோர நிலங்களின் பயன்பாடு, ஒழுங்குபடுத்துதல் போன்ற பணிகளுக்கு மிகவும் உதவிகரமாக இருக்கும் எனவும், இதற்காக துல்லியமாக படம் எடுக்கும் நிழற்படக்கருவி இதில் பொருத்தப்பட்டுள்ளன என்று இந்திய விண்வெளி ஆய்வு மையம் தெரிவித்துள்ளது.
# அலவாய்பட்டி



**அலவாய்ப்பட்டி** (*Alavaipatti*) என்பது தமிழ்நாடு மாநிலத்தில் உள்ள நாமக்கல் மாவட்டத்தில் இருக்கும் அலவாய்ப்பட்டி ஊராட்சிக்குட்பட்ட ஒரு சிற்றூராகும்.அலவாய்பட்டிமலை இந்த கிராமத்திற்கு அருகில் கிழக்கு திசையில் அமைந்துள்ளது.இந்த கிராமத்தின் பெயர் அலவாய்மலையிலிருந்து பெறப்பட்டது. பிற்காலத்தில் அது அலவாய்பட்டி ஆனது.  
**அலவாய்மலை** (*Alavaimalai*) வெண்ணந்தூருக்குக் கிழக்கே அமைந்துள்ளதொரு மலையாகும். இம் மலை கொங்கு நாட்டில் உள்ள ஒரு மலையாகும். கொங்கு நாடு என்பது கிருஷ்ணகிரி தருமபுரி சேலம் நாமக்கல் ஈரோடு திருப்பூர் கோயமுத்தூர் நீலகிரி மாவட்டங்களை உள்ளடக்கிய பகுதி ஆகும்.  
## பெயர்க் காரணம்
அலவாய்மலை என்ற இங்குள்ள மலையின் பாதி உயரத்தில் அருள்மிகு ஸ்ரீ சுப்பராயர் முருகன் கோயில் உள்ளது. உலைவாய் மலை என்ற பெயர் திரிந்து அலவாய்மலை என வழங்கப்படுகிறது. மலையின் அடிவாரத்தில் உள்ள ஊர் அலவாய்பட்டி என அழைக்கப்படுகிறது.  
- **கொங்கணமலை:** கொங்கண சித்தர் நீண்டகாலமாக இங்கே வசித்து வந்ததாக கூறப்படுகிறது. இதனால், இந்த மலைக்கு கொங்கணகிரி என்ற பெயரும் உண்டு.
# விஸ்வேஷ்வர பிரசாத் கொய்ராலா



, விஸ்வேஷ்வர பிரசாத் சந்திப்பு, ஆண்டு 1960]]  

**விஸ்வேஷ்வர பிரசாத் கொய்ராலா** (**Bishweshwar Prasad Koirala**) (; 8 செப்டம்பர் 1914 – 21 சூலை 1982), நேபாளத்தின் 22வது பிரதம அமைச்சராக 1959 - 1960களில் செயல்பட்ட இவர் நேபாளி காங்கிரஸ் கட்சியின் தலைவராகவும் இருந்தவர். இவரது உடன்பிறந்தவர்களான மாத்ரிக பிரசாத் கொய்ராலாவும், கிரிஜா பிரசாத் கொய்ராலாவும் நேபாள பிரதம அமைச்சர்களாக பதவி வகித்தவர்கள். இவர் நேபாளத்தின் அரசியல்வாதியாகவும், சிறந்த எழுத்தாளராகவும் விளங்கியவர்.  

## இளமை
வாரணாசியில் பிறந்த கொய்ராலா, தன் தந்தை கிருஷ்ண பிரசாத் கொய்ராலா நிறுவிய பள்ளியில் 14ம் வயது வரை படித்தார்.  

இந்திய விடுதலைப் போராட்ட வீரர்களுடன் நெருங்கிய தொடர்பில் இருந்ததால், இவரையும், இவரது உடன்பிறந்தவரான மாத்ரிக பிரசாத் கொய்ராலாவையும், பிரித்தானிய இந்திய அரசு கைது செய்து மூன்று மாதம் சிறையில் அடைத்தது.  
1934ல் பனரஸ் இந்து பல்கலைக்கழகத்தில் பொருளாதாரம் மற்றும் அரசியல் படிப்பில் இளநில பட்டம் பெற்றார். 1937ல் கொல்கத்தா பல்கலைக்கழகத்தில் சட்டப்படிப்பு முடித்து, டார்ஜிலிங் நகரத்தில் வழக்கறிஞர் தொழில் நடத்தினார்.  

## அரசியல் பணி
யில், ஆண்டு 1951]]  
1947ல் பி. பி. கொய்ராலா, நேபாளம் சென்று நேபாளி தேசிய காங்கிரஸ் கட்சியை நிறுவினார். பின்னர் அக்கட்சியின் பெயர் நேபாளி காங்கிரஸ் எனப் பெயர் மாற்றம் செய்யப்பட்டது.  

9 மார்ச் 1947ல் விராட்நகரில் நடைபெற்ற சணல் ஆலைத் தொழிலாளர்கள் போராட்டத்தை தூண்டியதற்காக, பி. பி. கொய்ராலாவும், கிரிஜா பிரசாத் கொய்ராலாவும், மற்றும் நேபாளி காங்கிரஸ் தலைவர்களையும் கைது செய்து, 21 நாட்கள் கால்நடையாக நேபாளத் தலைநகரம் காத்மாண்டிற்கு அழைத்துச் செல்லப்பட்டனர். மகாத்மா காந்தியின் கோரிக்கையின் படி, ஆகஸ்டு, 1947ல் அனைவரையும் நேபாள அரசு விடுவித்தது.  

நேபாளத்தில் 104 ஆண்டுகால ராணா வம்சத்தின் பரம்பரை பிரதம அமைச்சர் பதவி நீக்கக் கோரி 1951 நேபாள புரட்சியை விஸ்வேஷ்வர பிரசாத் கொய்ராலா மக்களிடையே பரப்பினார். இப்புரட்சியின் விளைவாக அக்டோபர், 1951ல் ராணா வம்சத்தின் இறுதி பிரதம அமைச்சராக இருந்த மோகன் சம்செர் ஜங் பகதூர் ராணா பதவி நீக்கம் செய்யப்பட்டு, இவரது மூத்த சகோதர் மாத்ரிக பிரசாத் கொய்ராலா, பிரதம அமைச்சராக நேபாள மன்னர் மகேந்திரா நியமித்தார்.  

1959ல் நடைபெற்ற நாடாளுமன்றத் தேர்தலில் வென்ற நேபாளி காங்கிரஸ் கட்சியின் சார்பாக, விஸ்வேஷ்வர பிரசாத், மே, 1959ல் நேபாள பிரதம அமைச்சராக தேர்ந்தெடுக்கப்பட்டார்.  

நேபாள மன்னர் மகேந்திரா, 15 டிசம்பர் 1960ல் நேபாள அரசியலமைப்பு சட்டத்தையும், நேபாள நாடாளுமன்றத்தை முடக்கியும், நேபாள அமைச்சரவையையும் கலைத்து, விஸ்வேஷ்வர பிரசாத் கொய்ராவை நாடு கடத்தினார். 1968ல் நடைமுறைப்படுத்தப்பட்ட அரசியல் கட்சிகள் அற்ற நேபாள பஞ்சாயத்து ஆட்சி முறையில், சூரிய பகதூர் தாபா பிரதம அமைச்சரானர்.  

1972ல் பிரேந்திரா நேபாள மன்னரானார். 1976ல் நாடு திரும்பிய விஸ்வேஷ்வர பிரசாத் கொய்ராலா மீது அரசை கலைப்பதற்கு ஆயுதப் புரட்சியை தூண்டிவிட்டதாக குற்றம் சாட்டுப்பட்டு சிறையில் அடைக்கப்பட்டார். இறுதியாக மார்ச், 1978ல் அனைத்துக் குற்றச்சாட்டுகளிலிருந்து விடுக்கப்பட்டார்.  

## இதனையும் காண்க
- நேபாள பிரதம அமைச்சர்கள்
# மச்சபூச்சர மலை



**மச்சபூச்சரம்** (**Machapuchare**), வடமத்திய நேபாளத்தில், இமயமலை மலத்தொடரில் அன்னபூர்னாவிற்கு தெற்கில் இரட்டை உச்சிககளுடன் கூடிய மலையாகும். நேபாள மக்கள், இம்மலையை சிவபெருமானின் உறைவிடம் எனக் கருதுவதால், இம்மலையில் மக்கள் ஏறுவதற்கு அனுமதி மறுக்கப்பட்டுள்ளது.  

## அமைவிடம்
அன்னபூர்ணா மலையின் தெற்கே அமைந்த 22,793 அடி உயரத்தில் அமைந்த மச்சபூச்சரம் மலை, கண்டகி மாநிலத்தில் நேபாள மாநில எண் 5ல், காஸ்கி மாவட்டத்தின் நிர்வாகத் தலைமையிடமான பொக்காரா-லெக்நாத் நகரத்திற்கு வடக்கே 25 கிலோ மீட்டர் தொலைவில் உள்ளது.  

இதன் இரட்டை கொடுமுடிகள் மீனின் வால் போன்று அமைந்துள்ளதால், நேபாள மொழியில் இம்மலைக்கு மச்சபூச்சரம் மலை என அழைக்கப்படுகிறது.  

மச்சபூச்சரமலை, ஆல்ப்ஸ் மலைத்தொடரின், மட்டர்ஹார்ன் மலை வடிவத்தில் அமைந்துள்ளதால், இம்மலையை **நேபாளத்தின் மட்டர்ஹார்ன் மலை** என்று அழைப்பர்.  

## இதனையும் காண்க
- லெக்நாத்
- காஸ்கி மாவட்டம்

## படக்காட்சியகம்

## ஆதாரங்கள்
- Andy Fanshawe and Stephen Venables, *Himalaya Alpine Style*. Hodder and Stoughton, 1995.
- Wilfrid Noyce, *Climbing the Fish's Tail*, London, 1958
- Koichiro Ohmori, *Over The Himalaya*, Cloudcap Press/The Mountaineers, 1994.
# தேப்ரா எல்மெகிரீன்



**தேப்ரா மெலாய் எல்மெகிரீன்** *(Debra Meloy Elmegreen)* (பிறப்பு: நவம்பர் 23, 1952, சவுத் பெண்டு, இந்தியானா) ஓர் அமெரிக்க வானியலாளர் ஆவார். வானியற்பியலில் பிரின்சுடன் பல்கலைக்கழகத்தில் பட்டம் பெற்ற முதல் பெண்மணி இவரே. மேலும். கார்னிகி வான்காணகங்களில் முதல் முதுமுனைவர் ஆராய்ச்சியாளராக விளங்கியவரும் இவரே ஆவார். இவர் புரூசு எல்மெகிரீன் எனும் வானியலாளரை மணந்தார். அதுமுதல் இவர்கள் இருவரும் ஒன்றாகவே இணைந்து வானியல் ஆய்வுக் கட்டுரைகளை எழுதினர்.  

இவர் 1985 இல் இருந்து வாசர் கல்லூரியில் வானியல் பேராசிரியராக உள்ளார். இவர் 1997 இல் ஒரு வானியல் நூலை எழுதிவனார். அதைப் பிரென்டிசு கால் குழுமம் 1997 இல் வெளியிட்டது. இவர் 2010 முதல் 2012 வரை அமெரிக்க வானியல் கழகத்தின் தலைவராக இருந்தார்2.  

## வாழ்க்கை
இவர் இந்தியானாவில் உள்ள சவுத் பெண்டில் 1952 இல் பிறந்தார்ரிவர் இளமையிலேயே வானியலில் ஆர்வும் பூண்டிருந்தார். இவர் 1975 இல் தன் வானியற்பியல் இளவல் பட்டத்தைப் பிரின்சுடன் பல்கலைக்கழகத்தில் பெற்றார். இங்கு வானியற்பியலில் பிரின்சுடன் பல்கலைக்கழகத்தில் பட்டம் பெற்ற முதல் பெண்மணி இவரே. இவர் ஆர்வார்டு பல்கலைக்கழகத்தின் வானியலில் முதுவர் பட்டமும் முனைவர் பட்டமும் பெற்றார். இவர் ஏல் வான்காணகத்தில் (இப்போது மவுன்ட் வில்சன் வான்காணகம்)1979 இல் இருந்து முதுமுனைவர் ஆராய்ச்சியாளராக இருந்தார். இவர் கார்னிகி வான்காணகங்களிலேயே முதல் முதுமுனைவர் ஆராய்ச்சியாளராக விளங்கியவரும் இவரே. இவர் விண்மீன் உருவாக்கம், பால்வெளி உருவாக்கம், பால்வெளிப் பகடிமலர்ச்சி ஆகிய புலங்களில் ஆர்வம் காட்டினார். இவர் 2010 இல் வானியல், வானியற்பியல் பத்தாண்டு அளக்கையின் குழும உறுப்பினராகத் தேசிய அறிவியல், பொறியியல், மருத்துவக் கல்விக்கழகத்தால் அமர்த்தப்பட்டார்.  

இவர் 1976 இல் வானியலாலர் புரூசு எல்மெகிரீனை மணந்தார்.  

## பணிகள்
- *Galaxies and Galactic Structure*, Prentice Hall, 1997,

இவர் 200 அளவுக்கும் மேற்பட்ட கல்விசார் கட்டுரைகளை வெளியிட்டுள்ளார். அவற்றில் பின்வருவனவும் அடங்கும்.  

- Elmegreen, D. M., S4 G team, 2011, “Grand Design and Flocculent Spirals in the Spitzer Survey of Stellar Structure in Galaxies,” Astrophysical Journal, 737, 32
- Elmegreen, D.M., et al. 2009, “Clumpy Galaxies in GEMS and GOODS: Massive Analogs of Local Dwarf Irregulars,” Astrophysical Journal, 701, 306
- Elmegreen, D., et al. 2007, “Resolved Galaxies in the Hubble Ultra Deep Field: Star Formation in Disks at High Redshift,” Astrophysical Journal, 658, 763
# தோரிசு தவோவு



**தோரிசு தவோவு** *(Doris Daou)* (பிறப்பு: 1964) இவர் மேலும் நாசாவின் கோள்தேட்டத்துக்கான சிறுபுத்தாக்கத் (SIMPLEx) திட்டத் தொடர்பாளர் ஆவார்".  

## இளமையும் கல்வியும்
தவோவின் குடும்பம் இவரது குழந்தைப் பருவத்திலேயே போரால் பீடிக்கப்பட்ட இலெபனானில் இருந்து கனடாவுக்குப் புலம்பெயர்ந்தது. இவர் கியூபெக்கில் உள்ள மாண்ட்ரீல் பல்கலைக்கழகத்தில் கல்விகற்று, மாறும் விண்மீன்களின் வளிமண்டல அளபுருக்களில் ஆய்வு மேற்கொண்டுள்ளார்.  

## வாழ்க்கைப்பணி

இவர் பிறகு அமெரிக்காவில் உள்ள மேரிலாந்து, பால்டிமோருக்கு சென்று, அங்கு 9 ஆண்டுகள் அபுள் விண்வெளித் தொலைநோக்கியில் பணிசெய்தார். பின்னர், இவர் சுபிட்சர் விண்வெளித் தொலைநோக்கியை ஏவும் ஆயத்தப் பணிக்காக மாற்றப்பட்டார். இங்கு இவர் கல்விப் பணியிலும் மக்கள் பரப்புரைப் பணியிலும் ஈடுபட்டார். மேலும் நாசாவின் நல்கைத் திட்டங்களிலும் பணிபுரிந்துள்ளார். இவர் * வானியலாளரைக் கேளுங்கள்* காணொளிப் படத் திட்டத்தை வடிவமைத்து தயாரித்துள்ளார். இவர் தொடர்ந்து அறிவியல் இதழ்களில் கட்டுரைகளை வெளியிட்டு வருகிறார்.  

இவர் பிரெய்லியில் 2008 இல் வெளியிடப்பட்ட * கட்புலனாத வானத்தைத் தொட்டுப் பாருங்கள் (Touch the Invisible Sky)* எனும் நூலின் இணையாசிரியர் ஆவார்.  

## தேர்ந்தெடுத்த வெளியீடுகள்
Daou, D. *et al.* (1990) *Spectroscopic studies and atmospheric parameters of pulsating da white-dwarf (zz-ceti) stars*, Astrophys. J. **364**(1), 242-250. DOI: 10.1086/169407
# கபிலவஸ்து (பண்டைய நகரம்)

யானை மீது அமர்ந்து ஊர்வலமாகச் சென்று புத்தரைக் கண்டு, ஆலமரத்தை வழங்குதல். மேற்புறத்தில் மாயாவின் கனவில் யானை. சாஞ்சி சிற்பம்]]  

பிறக்கும் முன், மாயாவின் கனவில் யானை]]  

**கபிலவஸ்து** (**Kapilavastu**) கௌதம புத்தர் பிறந்த சாக்கிய குலத்தவர்களின் நகரம் ஆகும். தற்போது பண்டைய கபிலவஸ்து நகரம், இந்தியாவில் உள்ள பிப்ரவா எனும் கிராம அளவில் சுருங்கி விட்டது. பிப்ரவா கிராமம், இந்தியாவின் உத்தரப் பிரதேசம் மாநிலத்தின் சித்தார்த்தநகர் மாவட்டத்தில் உள்ள பன்சி தாலுகாவில் உள்ளது. சித்தார்த்தநகர் மாவட்டத் தலைநகரமான நௌகருக்கு வடக்கே 22 கி.மீ. தொலைவில் பிப்ரவா கிராமம் உள்ளது.  

## வரலாறு
புத்தரின் தந்தை சுத்தோதனர் - தாய் மாயா வாழ்ந்த நகரம் ஆகும். புத்தர் தமது 29-ஆவது அகவையில், மனைவி யசோதரை, மகன் ராகுலனை அரண்மனையில் விட்டகன்று, துறவறம் மேற்கொள்ளும் வரை கபிலவஸ்துவின் அரண்மனையில் வாழ்ந்தவர்.  

சீன நாட்டு பௌத்தப் பிக்குகளான பாசியான் மற்றும் யுவான் சுவாங் ஆகியோர் கபிலவஸ்து நகரத்திற்கு புனித யாத்திரையாக வந்துள்ளனர்.  

## அகழ்வாராய்ச்சிகள்
19-ஆம் நூற்றாண்டின் வரலாறு மற்றும் அகழ்வாராய்ச்சியாளர்களில் ஒரு பிரிவினர், இந்தியாவின் உத்தரப் பிரதேசம் மாநிலத்தின் சித்தார்த் மாவட்டத்தின் வடக்கில் இந்திய-நேபாள எல்லைப்புறத்தில் உள்ள பிப்ரவா கிராமத்தில் அகழாய்வின் போது தூபியும், விகாரையும் கிடைத்துள்ளதால், இக்கிராமமே கௌதம புத்தர் வாழ்ந்த பண்டைய கபிலவஸ்து நகரம் என்றும், மற்றொரு பிரிவினர், பண்டைய கபிலவஸ்து நகரம், இந்தியா - நேபாள எல்லையில், நேபாள நாட்டின் கபிலவஸ்து மாவட்டத்தில் உள்ள திலௌராகோட் எனுமிடத்திலிருந்து வடமேற்கே பத்து மைல் தொலைவில் உள்ளதென்றும் கூறுகின்றனர்.  

## இதனையும் காண்க
- பிப்ரவா
- கபிலவஸ்து
- கௌதம புத்தர்
- பௌத்த யாத்திரை தலங்கள்
# சிர்க்கோனியம் நைட்ரைடு


## பயன்கள்

தைட்டானியம் நைட்ரைடு போன்ற ஒரு கடினமான பீங்கான் பொருளாகவும், சிமெண்ட் போல வெப்பந் தாங்கும் பொருளாகவும் சிர்க்கோனியம் நைட்ரைடு கருதப்படுகிறது. இதனால் இச்சேர்மத்தை வெப்பந்தாங்கும் பொருட்களாகவும், பீங்கான் உலோகமாகவும், புடக் குவளைகளாகவும் பயன்படுத்துகிறார்கள். இயற்பிய ஆவிப் படிவுப் பூச்சுச் செயல்முறையில் இதைப்பயன்படுத்தும் போது பொதுவாக மருத்துவக் கருவிகளின் மீது பூசப் பயன்படுத்துகிறார்கள். தொழிற்சாலைகளில் குறிப்பாக துளையிடும் கருவிகளிலும், தானியங்கிப் பொறிகள் மற்றும் விண்வெளி பொறிகளிலும் சிர்க்கோனியம் நைட்ரைடைப் பயன்படுத்துகிறார்கள். இவற்றைத் தவிர அரிக்கும் சூழல்களில் உடுத்தும் பொருளாகவும் இது பயன்படுகிறது.  

ராக்கெட்டுகள் மற்றும் வானூர்திகளில் ஐதரசன் பெராக்சைடு எரிபொருள் கலத்தின் உள்ளக உறையாக சிர்க்கோனியம் நைட்ரைடைப் பயன்படுத்த பரிந்துரைக்கிறார்கள்.
# உத்தரகோசமங்கை மங்களநாதர் கோயில்



**உத்தரகோசமங்கை மங்களநாதர் கோயில்** (*Uthirakosamangai Temple*) என்பது தமிழ்நாட்டில் இராமநாதபுரம் மாவட்டம், உத்தரகோசமங்கை என்னும் ஊரில் அமைந்துள்ள ஒரு சிவன் கோயிலாகும். இங்கு மங்களேசுவரி உடனுறை மங்களேசுவரர் அருள்பாலிக்கிறார். இங்கு ஐந்தரை அடி உயர மரகதத் திருமேனியுடன் நடராசர் ஆண்டு முழுவதும் சந்தனக் காப்பில் காட்சியளிக்கிறார். இது உலகின் பழமையான சிவன் கோயில் என்று கருதப்படுகிறது. இந்த கோவில் இராமநாதபுரம் (சேது) சமஸ்தானம் தேவஸ்தானத்தின் கீழ் பராமரிக்கப்பட்டு வரும் ஒரு முக்கிய கோவில் ஆகும்.  

## அமைவிடம்
விக்கிமேப்பியா இணையதள வரைபடம்  

- மதுரை - மண்டபம் சாலையில் இராமநாதபுரத்திலிருந்து மேற்கே 10 கி.மீ.
- பரமக்குடியிலிருந்து கிழக்கே 32 கி.மீ.

## சிறப்பு
இவ்வூர்க் கோயிலிலுள்ள சிவனைத் திருவாசகம் 38 இடங்களில் குறிப்பிடும்‌ அளவுக்குப் பெருமை வாய்ந்த திருவாசகத் திருத்தலங்களில் ஒன்றாகத் திகழ்கிறது. தேவாரப் பாடல்கள் இதனைப் பாடவில்லை.  

இக்கோயிலின் தலமரம் இலந்தை. இம்மரம் 3000 ஆண்டுகள் பழைமையானதாகக் கருதப்படுகிறது. ‘இலவந்திகை’ என்னும் சொல்லே மருவி ‘இலந்தை’ எனக் கருதுகின்றனர். இதனால் சங்ககால ‘இலவந்திகைப்பள்ளி’ இக்கால உத்தரகோசமங்கை எனக் கருதுகின்றனர்.  

இவ்வூர் சிவனுக்கு வழிபாட்டுக்கு உரியதல்லாமல் போன தாழம்பூவும் சாற்றப்படுகிறது. மண்டோதரி இவ்வூர் இறைவனை வழிபட்டு இராவணனைக் கணவனாகப் பெற்றதாக ஒரு கதை உண்டு./  

## கோயில் அமைப்பு
இக்கோயிலில் மங்களநாதர் சுவாமி, மங்களேஸ்வரி அம்மன் சன்னதிகளும், நடராஜர், சுயம்புலிங்கம், பைரவர், தட்சிணாமூர்த்தி, சண்டிகேஸ்வரர், பாலபைரவர் துணைக்கோயில்களும் உள்ளன. இங்கு கோவிலின் உள்ளே அக்னி தீர்த்தக் கோயில் குளம் உள்ளது. கோயிலின் வெளியே பிரம்ம தீர்த்தக் குளம் உள்ளது. இக்கோயிலில் ஏழு நிலை கொண்ட அரசகோபுரம் உட்பட மொத்தம் ஐந்து கோபுரங்கள் உள்ளன. உட்பிரகாரம் நுழையும் பொழுது அழகிய வேலைப்பாடுகளுடன் காணப்படும் யாழிகளில் இரண்டு யாளிகள் வாயில் கல்லால் ஆன பந்தைக் கொண்டுள்ளன. கையை நுழைத்து, இந்தப் பந்தை நகர்த்த முடியும்.  
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபுவழி அறங்காவலர்களால் நிர்வகிக்கப்படுகிறது.  

## பூசைகள்
இக்கோயிலில் காரணாகம முறைப்படி வழிபாடு நடக்கிறது. சித்திரை, மார்கழி மாதம் 8ம் நாள் திருக்கல்யாணம், 9ம் நாள் தேர்விழா, மார்கழி மாதம் ஆருத்ரா தரிசனம் (திருவாதிரை) முக்கிய திருவிழாவாக நடைபெறுகிறது. மார்கழித் திருவாதிரையில் அன்று ஒரு நாள் மட்டுமே நடராசருக்கு சந்தனக்காப்பு முழுவதும் களையப்பட்டு, இரவு நீராட்டுகள் நடைபெறுகின்றன. சித்திரை மாதம் சித்திரைத் தேரோட்டம் நடைபெறுகிறது. காரணாகம முறைப்படி வழிபாடு நடத்தப்படுகிறது. இந்தக் கோயில் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் வழிபடுவதற்காகத் திறந்திருக்கும்.
# திலௌராகோட்



**திலௌராகோட்** (**Tilaurakot **) நேபாள நாட்டின், லும்பினி மாநிலம், கபிலவஸ்து மாவட்டத்தில் உள்ள கிராமிய நகராட்சி மன்றம் ஆகும்.  

1991ம் ஆண்டு மக்கள் தொகை கணக்கெடுப்பின் படி, இதன் மக்கள் தொகை 5,684 ஆகும்.  

கௌதம புத்தர் துறவறம் ஏற்பதற்கு முன் குடும்பத்தினருடன் 29 ஆண்டுகள் அரண்மனையில் வாழ்ந்த, பண்டைய கபிலவஸ்து நகரம் இக்கிராமத்தில் தான் இருந்தது என நேபாள நாட்டவர்கள் கருதுகின்றனர். இக்கிராமத்தின் மேற்கில் உள்ள லும்பினித் தோட்டத்தில் மாயாதேவி புத்தரைப் பெற்றெடுத்ததாக கருதுகின்றனர்.  

## வரலாறு

சீன பௌத்தப் பிக்குளான பாசியான் மற்றும் யுவான் சுவாங் கபிலவஸ்துவிற்கு புனித யாத்திரை மேற்கொண்ட குறிப்புகளின் அடிப்படையில்,, 19ம் நூற்றாண்டில் இக்கிராமத்திலும், இதனருகே உள்ள இந்தியாவின் பிப்ரவா கிராமத்திலும் அகழ்வாராய்ச்சிகள் மேற்கொள்ளப்பட்டது.  

சில அகழ்வாராய்ச்சியாளர்கள் நேபாள நாட்டின் திலௌராகோட் கிராமமே கௌதம புத்தர் வாழ்ந்த பண்டைய கபிலவஸ்து நகரம் என கருதுகின்றனர். பிற அகழ்வாராய்ச்சியாளர்கள், நேபாளத்தின் திலௌராகோட் கிராமத்திலிருந்து 16 கிலோமீட்டர் தொலைவில் உள்ள இந்தியாவின் உத்தரப் பிரதேசம் மாநிலத்தின் சித்தார்த் நகர் மாவட்டத்தில் உள்ள பிப்ரவா கிராமமே புத்தர் அரண்மனையில் வாழ்ந்த பண்டைய கபிலவஸ்து நகரமாகும் எனக்கருதுகின்றனர்.  

## இதனையும் காண்க
- கபிலவஸ்து (பண்டைய நகரம்)
- பௌத்த யாத்திரைத் தலங்கள்
- பௌத்த தொல்லியற்களங்கள்
- பிப்ரவா
- நேபாள கிராமிய நகராட்சிகள்
# எண்ணிமக்கலன் வடிவம்

**எண்ணிமக்கலன் வடிவம்** (Digital container format) என்பது மீகோப்பு வடிவம் ஆகும். இது தரவின் வேறுபட்ட கூறுகளை, விவரக்கூற்றாக விவரிக்கிறது. அத்துடன் கணினிக் கோப்பில், மீதரவும் உடன் இருக்கிறது. இந்த வடிவம் அதிகமாக பல்லூடக பயன்பாட்டு மென்பொருட்களில் அதிகம் பயன்படுகிறது. இந்த வடிவமானது, அதன் தரவு, மீதரவு ஆகியவற்றின் குறியாக்கத்தை விவரிப்பதில்லை. ஏனெனில், இக்கலவடிவில் குறியாக்கத்தை புரிந்து கொள்ளத் தேவையான செய்வழி(algorithm) அமைக்கப்படாமல் இருப்பதே காரணமாக இருக்கலாம். எண்ணிமக்கல வடிவம் என்பது எத்தரவையும், தன்னக்கத்தே சுற்றி வைத்துள்ள தரவு உறையாகத் திகழ்கிறது. எடுத்துக்காட்டாக, மைக்ரோசாப்ட்டின் டிஎல்எல்(DLL) கோப்புகளைக் கூறலாம். ஊடகத் தன்மைக்கு ஏற்ப, ஒவ்வொரு வகை ஊடகத்திற்கும், ஒவ்வொரு வகையான எண்ணிமக்கலன் வடிவங்கள் உள்ளன.  

## எண்ணிமக்கலன் வடிவங்கள்
- AIFF, WAV, XMF என்பன ஒலிக்கோப்புகளுக்கான வடிவங்கள் ஆகும்.
- FITS, TIFF என்பது நிழற்படங்களுக்கு மட்டும் பயன்படும் வடிவங்கள் ஆகும்.
- Matroska (MKV) என்பது திறநிலை கலன் ஆகும். இதில் எத்தகைய ஊடகத்தையும் பேணலாம்.
- ogv.ogg என்பதும் திறநிலை எண்ணிமக்கல வடிவங்கள் ஆகும்.
- IFF என்பது எந்த இயக்குதளத்திலும் பயன்படும் முதல் கலவடிவம் ஆகும்.
- MP4, 3GP, AVI, FLV, F4V, MJ2, RM, ASF என இன்னும் பிற வடிவங்களும் உள்ளன.
# மா. ரா.


**மா. ரா.** என பிரபலமாக அறியப்பட்ட மா. ராமச்சந்திரன் ஒரு எழுத்தாளரும், திரைப்பட கதை வசனகர்த்தாவும், இயக்குநரும், தயாரிப்பாளருமாவார்.  

## தொழில் வாழ்க்கை
சாண்டோ சின்னப்பா தேவருக்குச் சொந்தமான தேவர் பிலிம்ஸ் நிறுவனத்தின் கதை இலாகாவில் பணியாற்றினார். நூற்றுக்கும் மேற்பட்ட திரைப்படங்களுக்கு கதை வசனம் எழுதியுள்ளார். முன்னணி நடிகர்களான எம். ஜி. ஆர், சிவாஜி கணேசன், ஜெமினி கணேசன், ரஜினிகாந்த், கமல் ஹாசன் போன்றோர் நடித்த படங்களுக்கு கதை வசனம் எழுதியுள்ளார். இவற்றுள் என் அண்ணன், பலே பாண்டியா, ராமன் தேடிய சீதை என்பன குறிப்பிடத்தக்கவை.  

திரைப்படப் பாடல்களும் இயற்றியுள்ளார். 1964 ஆம் ஆண்டு வெளியான வீராங்கனை என்ற திரைப்படத்தில் கே. ஜே. யேசுதாஸ் பாடிய *இடி இடிக்குது காத்தடிக்குது சித்தத்திலே* என்ற பாடல் இவர் இயற்றியதே.  

கல்யாண மண்டபம் (1965) என்ற திரைப்படத்தைத் தயாரித்து இயக்கியுள்ளார். அப்பா அம்மா (1974) என்ற திரைப்படத்தை இயக்கியுள்ளார்.  

சென்னை இராயப்பேட்டையில் ஒரு பதிப்பகத்தை நடத்தி நூல்களை வெளியிட்டார்.  

## இறப்பு
உடல்நலக் குறைவு காரணமாகத் தனது 81-ஆவது வயதில் சென்னை வேளச்சேரியில் 2014 ஆகஸ்ட் 26 செவ்வாய்க்கிழமை காலமானார்.
# ஆண்டிபட்டி மீனாட்சி சுந்தரேஸ்வரர் கோயில்


**அருள்மிகு மாதேஸ்வரர் கோயில்** தமிழ்நாட்டில் தேனி மாவட்டம் ஆண்டிபட்டி என்னுமிடத்தில் உள்ளது.  

## தெய்வங்கள்
- விநாயகர்
- முருகன்
- தட்சணாமூர்த்தி
- விஷ்ணு
- துர்க்கை
- சரஸ்வதி
- லட்சுமி
- பிரம்மா
- நவக் கிரகங்கள்

## பூஜைகள்

தினமும் காலை, மாலை வேளைகளில் பூஜை நடைபெறும்.  

மேலும்  
- பிரதோஷம் தினத்தன்று நந்தி தேவருக்கு பூஜை நடைபெறுகிறது.

- தமிழ்ப் புத்தாண்டு ஆங்கிலப் புத்தாண்டுசிவராத்திரி , வைகாசி விசாகம் ,சித்திரா பௌர்ணமி , தை அமாவாசை வழிபாடு, ஆருத்ரா தரிசனம் ,விநாயகர் சதுர்த்தி மாசி மகம், கார்த்திகை தீபம், சஷ்டி விரதம் பங்குனி உத்திரம் போன்ற நாட்களில் சிறப்பு பூஜைகள் நடைபெறும்.

## சிறப்பு
# அல்மருடைட்டு



**அல்மருடைட்டு** *(Almarudite)* என்பது K([],Na)<sub>2</sub>(Mn<sup>2+</sup>,Fe<sup>2+</sup>,Mg)<sub>2</sub>(Be,Al)<sub>3</sub>[Si<sub>12</sub>O<sub>30</sub>] என்ற மூலக்கூற்று வாய்ப்பாடு கொண்ட பெரிலியத்தின் கனிமம் ஆகும். மிகவும் அரிதாகக் கிடைக்கும் இக்கனிமம் செருமனியின் எஃபெல் மலையின் எரிமலைச் சுற்றுச்சுழலில் கிடைக்கிறது. வளைய சிலிக்கேட்டுகள் என்ற வகைபாட்டில் ஆல்கலி மாங்கனீசு பெரிலியம் சிலிக்கேட்டு கனிமம் அடங்குகிறது பன்னாட்டு கனிமவியல் சங்கம் அல்மருடைட்டை Alr என்ற குறியீட்டால் அடையாளப்படுத்துகிறது.
# திருவைகுண்டம் கைலாசநாதர் கோயில்



**கைலாசநாதர் கோயில்** தமிழ்நாட்டில் தூத்துக்குடி மாவட்டம் திருவைகுண்டம் என்னுமிடத்தில் உள்ளது. நவகைலாய தலங்களில் ஆறாவது தலமாக திருவைகுண்டம் கைலாசநாதர் திருக்கோவில் கருதப்படுகிறது.  

## தல வரலாறு
இங்கு சிவன் சுயம்பு மூர்த்தியாக அமைக்கப்பட்டுள்ளார்.  

## கோவில் அமைப்பு
இங்கு தமிழ்ப் புத்தாண்டு, சித்ரா பவுர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி போன்ற விழாக்கள் கொண்டாடப்படுகிறது.  

இந்த ஆலயம் நாள்தோறும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும்.
# அனைத்துலக சீர்தரம்



**அனைத்துலக சீர்தரம்** (International standard) என்பது அனைத்துலக சீர்தர அமைப்புகளினால் வரையறைக்கப்படும் சீர்தரங்கள் ஆகும். இந்த சீர்தரங்கள், அனைத்து நாடுகளின் சீரிய ஆலோசனைகளுக்குப் பிறகு, உருவாக்கப்பட்டு, அனைவராலும் பின்பற்றப்படுகின்றன. ஒவ்வொரு நாட்டிற்குள்ளும் பின்பற்றப்பட சீர்தரங்கள் உருவாக்கப்பட்டு, அவையும் பிறநாடுகளுக்கு அறிவிக்கப்பட்டு, பின்பு அந்தந்த நாடுகளில் மட்டும் நடைமுறை படுத்தப்படுகின்றன. எடுத்துக்காட்டாக, இந்தியத் தர நிர்ணய அமைவனம் என்பது இந்தியாவில் மட்டும் பின்பற்றப்படும் சீர்தரம் ஆகும். அதே வகையில், பல சீர்தரங்கள் உலகில் உள்ள நாடுகளுக்கு பொதுவாகத் தேவைப்படுகின்றன. அவையும் கூட்டாக உருவாக்கப்பட்டு, அனைவராலும், அனைத்து நாடுகளும் பின்பற்றப்படுகின்றன. எடுத்துக்காட்டாக, அனைத்துலக மின்தொழினுட்ப ஆணையம் (International Electrotechnical Commission), சீர்தரத்துக்கான அனைத்துலக நிறுவனம் என்பனவற்றைக் கூறலாம். 'என்றிமாட்சுலே' (Henry_Maudslay) என்பவர் முறுக்காணிகளுக்குரிய சீர்தரங்களை, 1800 ஆம் ஆண்டு உருவாக்கி, தொழிற்புரட்சியின் வேகத்தினை அதிகப்படுத்தினார். கிராம்டன்(R. E. B. Crompton) என்பவர் 1906 ஆம் ஆண்டு அனைத்துலக மின்தொழினுட்ப விதிகளை உருவாக்கி, பன்னாட்டு நிறுவனங்களுக்கு அடித்தளம் வகுத்தார்.
# சோமாலியா கடற்கரை



**சோமாலியா கடற்கரை** *(Somalia coastline)* 3025 கிலோ மீட்டர் நீளம் கொண்ட ஒரு நீண்ட கடற்கரையாகும் . ஆப்பிரிக்க நாடுகளில் காணப்படும் நீண்ட கடற்கரைகளில் இதுவும் ஒன்றாகும். சோமாலிய நாட்டின் தலைநகரமான மொகடிசு சோமாலியாவின் கிழக்குக் கடற்கரையில் அமைந்துள்ளது. இந்தியப் பெருங்கடலும் ஏடன் வளைகுடாவும் இக்கடற்கரையின் பெரும்பகுதியை பகிர்ந்து கொள்கின்றன. மீன்பிடித்தல் மற்றும் வர்த்தகம் மூலம் நாட்டின் பொருளாதாரத்தை பராமரிப்பதில் இக்கடற்கரை முக்கியப் பங்கு வகிக்கிறது, ஏனெனில் மற்ற அனைத்து துறைகளிலும் கிடைக்கும் பொருளாதார வளர்ச்சி நாட்டுக்கு போதுமான பாதுகாப்பு அளிப்பதாக இல்லை . ஆப்பிரிக்காவில் மடகாசுகர் கடற்கரைக்கு (4828 கிலோமீட்டர்) அடுத்ததாக இரண்டாவது பெரிய கடற்கரையாக சோமாலியா கடற்கரை திகழ்கிறது. வடக்கு மற்றும் கிழக்கு திசைகளுக்கு இடையில் இக்கடற்கரை இரண்டாகப் பிரிக்கப்பட்டுள்ளது. வடக்கு முனை மேற்கில் உள்ள டிபூட்டியிலும் கிழக்கு முனை அதன் தெற்கிலுள்ள கென்யாவிலும் சந்திக்கின்றன .  
சோமாலியாவின் கடலோரப் பகுதிகளில் பல தீவுகள் உள்ளன. ராசு கேசிர் ( கார்டாஃபு முனை) சோமாலியாவின் கிழக்குப் பகுதியில்கடைசியாக உள்ளது. இது ஏடன் வளைகுடாவை இந்தியப் பெருங்கடலுடன் இணைக்கிறது.  

## புவியியல் தோற்றங்கள்

சோமாலியா கடற்கரையின் நீளம் முழுவதும் வெவ்வேறு நிலைமைகளைக் கொண்டுள்ளது. ஆப்பிரிக்காவில் இரண்டாவது மிக நீளமான கடற்கரையாகத் திகழும் இக்கடற்கரை ஆப்பிரிக்கா கண்டத்தின் கிழக்கு கடற்கரையின் கடைசிப்பகுதியாகவும், இந்தியப் பெருங்கடலின் வடமேற்குக் கடற்கரையாகவும், ஏமன் நாட்டின் சாக்கோத் தீவுகளுக்கு அருகாமையிலுள்ள கடற்கரையாகவும் உள்ளது. இதன் தொடர்ச்சியான கண்டத்திட்டு 32500 கி.மீ பரப்பளவில் பரந்துள்ளது. வடக்கு கடற்கரை டிபூட்டியிலிருந்து இருந்து தொடங்கி கிழக்கு வரை விரிவடைகிறது, மற்றும் கிழக்கு கடற்கரை வடகிழக்கிலிருந்து தென்மேற்கு வரை நீண்டு இறுதியாக கென்யாவை அடைகிறது .
# யுவான்னே எல்சுவர்த்


**யுவான்னே எல்சுவர்த்** (*Yvonne Elsworth*) ஓர் அயர்லாந்து வானியலாலரும் இயற்பியலாளரும் ஆவார். இவர் பர்மிங்காம் பல்கலைக்கழகத்தில் இயற்பியல், வானியல் துறையில் சூரிய நடுக்கவியல் பேராசிரியரும் பாயிண்டிங் இயற்பியல் பேராசிரியரும் ஆவார்.  

## கல்வி
இவர் 1970 இல் மான்செசுட்டர் பல்கலைக்கழகத்தில் இயற்பியலில் தகவுறு இளம் அறிவியல் பட்டத்தைப் பெற்றார். இவருக்கு 1976 இல் முனைவர் பட்டம் வழங்கப்பட்டது. இப்பட்டம் மான்செசுட்டர் பல்கலைக்கழக இயற்பியல், வானியல் பள்ளியால் வழங்கப்பட்டது.  

## ஆராய்ச்சி
இவரது ஆர்வம் சூரிய நடுக்கவியல், சூரிய இயற்பியல், சூரிய மாறுமை, வான்பொருள் நடுக்கவியல் உடுக்கன இயற்பியல், உடுக்கண மாறுமை ஆகிய புலங்களில் அமைந்திருந்தது. இவரது ஆராய்ச்சி அறிவியல் தொழில்நுட்ப ஏந்துகள் மன்றத்தால் ஊக்குவிக்கப்பட்டது.  

## தகைமைகளும் விருதுகளும்
# எலிசா குவிண்டானா


**எல்சா விக்டோரியா குவிண்டானா** *(Elisa Victoria Quintana)* வானியலிலும் கோள் அறிவியலிலும் நாசாகோடார்டு விண்வெளி பறப்பு மையத்தில் பணிபுரியும் ஓர் அறிவியலாளர் ஆவார். இவர் புறக்கோள்களைக் கண்டுபிடிப்பதிலும் அவற்றின் பான்மைகளை அறிவதிலும் தோற்றக் கோட்பாட்டிலும் ஈடுபட்டுவருகிறார். இவர் கெப்ளர் 186f புறக்கோளைக் கண்டுபிடித்து பெயர்பெற்றார்.  

|30em}}
# நவம்பர் குற்றவாளிகள்


1918 நவம்பரில் முதல் உலகப் போர் முடிவடைந்த போர்முனையுடன் பேச்சுவார்த்தை நடத்திய ஜேர்மனியின் அரசியல்வாதிகளுக்கு "நவம்பர் குற்றவாளிகள்" புனைபெயர் வழங்கப்பட்டது.  

ஜேர்மனிய இராணுவம் போதுமான வலிமை கொண்டிருந்தும், நவம்பர் குற்றவாளிகள் போரில் சரண்டடைந்தது ஒரு காட்டிக்கொடுப்பு அல்லது குற்றமாகும், ஜேர்மன் இராணுவம் உண்மையில் போரில் முறியடிக்கப்படவில்லை. இந்த அரசியல் எதிரிகள் பிரதானமாக வலதுசாரிகளாக இருந்தனர். 'ஜேர்மனி போர்முனையில் முன்னணியில் இருந்தும் சரணடைந்தது' என்று பொதுமக்கள் குற்றம் சாட்டினார். ஆனால் அவர்கள் ஒப்புக்கொள்ள விரும்பவில்லை.
# காரீய ஐதரசன் ஆர்சனேட்டு

**காரீய ஐதரசன் ஆர்சனேட்டு** (Lead hydrogen arsenate), PbHAsO<sub>4</sub> மூலக்கூற்று வாய்ப்பாட்டை  உடைய காரீய ஆர்சனேட்டு அல்லது அமில  காரீய ஆர்சனேட்டு எனவும் அழைக்கப்படுகின்றது. இது ஒரு கனிம பூச்சிக்கொல்லி ஆகும். முக்கியமாக இது உருளைக்கிழங்கு வண்டுகளுக்கு எதிராக பயன்படுத்தப்பட்டது.  

## வேதியியல்
இது வழக்கமாக பின்வரும் வினையைப் பயன்படுத்தி தயாரிக்கப்படுகிறது:  
: Pb(NO<sub>3</sub>)<sub>2</sub>(*aq*) +H<sub>3</sub>AsO<sub>4</sub>(*aq*) → PbHAsO<sub>4</sub>(*s*) +2HNO<sub>3</sub>(*aq*)  
காரீய ஆர்சனேட்டு மிகவும் பரந்துபட்ட அளவில் பயன்படும் ஆர்சனிக் பூச்சிக்கொல்லியாகும்.  காரீய ஆர்சனேட்டின் இரண்டு வகையான ஆக்கங்கள் சந்தைப்படுத்தப்பட்டுள்ளன: கார காரீய ஆர்சனேட்டு (Pb<sub>5</sub>OH(AsO<sub>4</sub>)<sub>3</sub>, சிஏசு எண்: 1327-31-7) மற்றும் அமில காரீய ஆர்சனேட்டு (PbHAsO<sub>4</sub>, சிஏசு எண்: 7784-40-9).}}
# 1, 2-விட்டிக் மறுசீராக்கல் வினை

**1, 2-விட்டிக் மறுசீராக்கல் வினை** *(1,2-Wittig rearrangement)* என்பது ஈதருடன் ஆல்கைல் இலித்தியம் சேர்மம் வினைபுரியும்போது ஈதரில் நிகழ்கின்ற 1,2-மறுசீரமைப்பைக் குறிக்கிறது. கரிம வேதியியலில் நடைபெறுகின்ற வகைப்படுத்தப்பட்ட வினைகளில் மறுசீராக்கல் வினை என்பதும் ஒரு வினை வகையாகும். நோபல் பரிசு பெற்ற வேதியியலாளர் கியார்க் விட்டிக் என்பவர் பெயரால் இவ்வினை அழைக்கப்படுகிறது.  

:<math title="The 1,2-Wittig rearrangement">  
\mathsf{  
R'{-}\!\!\!\!\overset{\displaystyle H \atop \vert }{\underset{ \vert \atop \displaystyle \ \ R''}{C} }\!\!\!\!{-}O{-}R  
+ {\color{Gray}{R'''{-}Li} } \  
\longrightarrow \  
R'{-}\!\!\!\!\overset{\displaystyle R \atop \vert }{\underset{ \vert \atop \displaystyle \ \ R''}{C} }\!\!\!\!{-}O{-}Li  
+ {\color{Gray}{R'''{-}H} } \  
\xrightarrow{\displaystyle H^+} \  
R'{-}\!\!\!\!\overset{\displaystyle R \atop \vert }{\underset{ \vert \atop \displaystyle \ \ R''}{C} }\!\!\!\!{-}O{-}H  
}  
</math>  

ஆல்காக்சி இலித்தியம் உப்பு ஓர் இடைநிலை விளைபொருளாகவும் ஓர் ஆல்ககால் இறுதி விளைபொருளாகவும் கிடைக்கின்றன. R" என்பது சயனைடு குழுவைப் போல ஒரு நல்ல விடுபடும் குழுவாகவும் எலக்ட்ரானை எடுத்துக் கொள்ளும் வேதி வினைக்குழுவாகவும் இருந்தால் இவ்வினை நிகழ்கிறது இக்குழுவானது நீக்கப்பட்டு தொடர்புடைய ஒரு கீட்டோன் உருவாகிறது.  

:<math title="The 1,2-Wittig rearrangement">  
\mathsf{  
R'{-}\!\!\!\!\overset{\displaystyle H \atop \vert}{\underset{\vert \atop \displaystyle \ \ CN}{C} }\!\!\!\!{-}O{-}R  
+ {\color{Gray}{R'''{-}Li} } \  
\longrightarrow \  
\overset{\displaystyle O \atop \vert\vert}{\underset{\diagup \ \diagdown \atop \displaystyle R'\ \ \ R}{C} }  
+ {\color{Gray}{R'''{-}H} } + LiCN  
}  
</math>  

## வினை வழிமுறை

இலித்தியத்துடன் கூடிய ஒரு தனி உறுப்பு இணை கார்பன் அணுவிலிருந்து ஆக்சிசன் அணுவிற்கு இடம்பெயர்வதை மையமாகக் கொண்டே வினைவழி முறை அமைகிறது. R தனி உறுப்பு பின்னர் மீண்டும் கீட்டைலுடன் சேர்கிறது.  

.  
வெப்ப இயக்கவியல் நிலைப்புத்தன்மை அடிப்படை வரிசையில் ஆல்கைல் குழு இடம்பெயர்கிறது.  
மெத்தில் < முதலாம் நிலை ஆல்கைல் < இரண்டாம் நிலை ஆல்கைல் < மூன்றாம் நிலை ஆல்கைல் என்ற வரிசையில் தனி உறுப்பு வழிமுறை அமைகிறது. கரைப்பான் கூடு விளைவு காரணமாக தனி உறுப்பு-கீட்டைல் இணை சிறிது நேரத்தில் சில மாற்றியமாதல் வினைகள் நிகழ்கின்றன. எலக்ட்ரான் அமைப்பு தலைகீழ் திருப்பமாக மாறுகிறது.  
சில அல்லைல் அரைல் ஈதர்களுடன் வினை என்றால் இணை வினை வழிமுறை நிகழ்கிறது. −78 °செல்சியசு வெப்பநிலையில் அல்லைல்பீனைல் ஈதரின் வினை 1 இலித்தியமேற்ற இடைநிலையைக் கொடுக்கிறது. 2 இதை −25 °செல்சியசு வெப்பநிலைக்குச் சூடுபடுத்தும் போது மட்டும் மறுசீராக்கல் விளைபொருளாக 5 மாறுகிறது. ஆனால் இலித்தியம் ஆல்காக்சைடுடன் டிரைமெத்தில்சிலில் குளோரைடு கவர்ந்து கொண்ட பின்னர் மாறுவதில்லை. இதனால் மெய்செனெய்மர் அணைவுச் சேர்மத்திற்கு 3b ஆதரவாக தனி உறுப்பு-கீட்டைல் இடைநிலை3a வெளியேற்றப்படுகிறது. ஒரு பாரா-மூன்றாம் நிலை-பியூட்டைல் பதிலீட்டுடன் வினை செயலிழந்திருப்பதைக் கண்டுபிடிப்பதன் மூலம் இந்த வினைவழிமுறைக்கான கூடுதல் சான்று கிடைக்கிறது.  

இவ்வினை ஒரு மரபுசார்ந்த டையோடிராபிக் வினை வகையாகும்.
# யாக்கோபு மெய்செனெய்மர்



**யாக்கோபு மெய்செனெய்மர்** *(Jakob Meisenheimer)* என்பவர் 14 சூன் 1876 – 2 டிசம்பர் 1934 வரையான காலத்தில் வாழ்ந்த ஒரு செருமானிய வேதியியலாளர் ஆவார். கரிம வேதியியல் துறைக்காக இவர் பல்வேறு கண்டுபிடிப்புகளை வழங்கியுள்ளார். குறிப்பாக மெய்செனெய்மர் அணைவுச் சேர்மங்கள் குழுவிற்கான கட்டமைப்பை முன்மொழிந்தது மிகப்பிரபலமான கொடையாகும். பெக்மான் மறுசீராக்கல் வினைக்கான வினைவழி முறையையும் இவரே முன்மொழிந்தார் . இறுதிக் காலத்தில் பிரிடின்-என்-ஆக்சைடு தயாரிப்பதற்கான தொகுப்பு முறையைக் கண்டறிந்து அறிவித்தார்.
# ஆஃப்மேன் மார்சியசு மறுசீராக்கல் வினை

**ஆஃப்மேன்-மார்சியசு மறுசீராக்கல் வினை** (Hofmann–Martius rearrangement)  N-அல்கைலேற்ற அனிலினை அதற்குத் தொடர்புடைய ஆர்த்தோ மற்றும் / அல்லது பாரா அரைல்-அல்கைலேற்ற அனிலினாக மாற்றும் ஒரு கரிம வேதியியல் மறுசீராக்க வினையாகும். இந்த வினை நிகழ, வெப்பம், ஐதரோகுளோரிக் காடி போன்ற ஒரு அமில வினைவேகமாற்றி ஆகியவை தேவைப்படுகிறது.  
:  
வினைவேகமாற்றியானது ஒரு உலோக ஆலைடாக இருக்கும் போது இந்த வினையானது **ரெய்லி-இக்கின்பாட்டம் மறுசீராக்க வினை **(<span>Reilly–Hickinbottom rearrangement) எனவும் அழைக்கப்படுகிறது</span>.  

இந்த வினையானது அரைல் ஈதர்களில் சிறப்பாக நிகழ்கிறது. இதற்கு கருத்துரீதியாக ஒத்த இரண்டு வினைகளாவன: ஃப்ரீஸ்  மறுசீராக்க வினை மற்றும் பிசர்-எப் மறுசீராக்க வினை ஆகியவை ஆகும். இதன் வினை வழிமுறையானது, வினைபடுபொருள், பிரீடல்-கிராப்ட்சு அல்கைலேற்ற வினையில் நேர்மின்சுமை கொண்ட மிகுதியான கரிம அல்கைல் தொகுதியானது, அனிலின் வளையத்தை தாக்குவதை மையமாகக் கொண்டதாகும்.  

ஆய்வறிக்கை ஒன்றில் இந்த மறுசீராக்க வினையானது 3-N(CH<sub>3</sub>)(C<sub>6</sub>H<sub>5</sub>)-2-ஆக்சின்டோலுக்குப் பயன்படுத்தப்பட்டுள்ளது:  
:
# பெராச் நதி



**பெராச் நதி** *( Berach River )* இந்தியாவின் மேற்கு பகுதியில் இருக்கும் இராசத்தான் மாநிலத்தில் உள்ள பனாசு நதியின் துணை நதியாகும். உதய்பூர் மாவட்டத்தில் உதய்பூர் நகருக்கு வடகிழக்கில் இந்நதி உற்பத்தியாகிறது. 157 கிலோமீட்டர் நீளம் கொண்ட இந்நதி சுமார்7502 சதுரகிலோமீட்டர் பரப்பளவுக்கு பாய்கிறது. வடகிழக்கிலிருந்து உதய்பூர் வழியாக சித்தோர்கர் மற்றும் பில்வாரா மாவட்டங்களில் பாய்ந்து பில்வாரா மாவட்டத்திலுள்ள பிகோடு கிராமத்திற்கு அருகே பனாசு நதியுடன் இணைகிறது. சித்தோர்கர் நகரின் கோட்டை நகரம் பெராச் நதியின் கரையில் அமைந்துள்ளது. அகர் நதி, வாக்லி நதி, வாகோன் நதி, காம்பிரி நதி, ஓரை நதி முதலிய நதிகள் பெராச் நதியின் துணை நதிகளாகும். இவை பெராச் நதியின் வலது புறத்தில் இணைகின்றன. உதய்பூர் நகரின் வழியாக பாயும் அயர் நதி பெராச் நதியை உதய் சாகர் நீர்த்தேக்கத்துடன் இணைக்கிறது.  

## துணை நதிகள்

பனாசு நதியின் தென்பகுதி துணை நதியான பெராச் நதி உதய்பூர் மாவட்ட மலைகளில் உற்பத்தியாகிறது .  
- அகர் நதி: பெராச் நதியின் வலது புறத்தில் இருக்கும் ஒரு கிளை நதியாகும். இது உதய்பூ மாவட்ட மலைகளில் உற்பத்தியாகி உதய்பூர் நகரத்தின் வழியாகப் பாய்ந்து பிச்சோலா என்ற பிரபலமான ஏரியை உருவாக்குகிறது..
- வாக்லி நதி: பெராச் நதியின் வலது புறத்தில் உள்ள கிளை நதியாகும்.
- வாகோன் நதி: பெராச் நதியின் வலது புறத்தில் உள்ள கிளை நதியாகும்
- காம்பிரி நதி: பெராச் நதியின் வலது புறத்தில் உள்ள கிளை நதியாகும்.
- ஓரை நதி: பெராச் நதியின் வலது புறத்தில் உள்ள கிளை நதியாகும்.
# அப்துல் ரஹ்மான் இப்னு இப்ராஹிம் சோரி


**அப்துல் ரஹ்மான் இப்னு இப்ராஹிம் சோரி** மேற்கு ஆப்பிரிக்க நாடான கினியாவில் உள்ள ஃபவுட்டா டிஜல்லான் என்ற பகுதியின் படைத்தலைவராக இருந்தவர். இவர் 1778 ஆம் ஆண்டு ஆங்கிலேயர்களால் சிறைபிடிக்கப்பட்டு அமெரிக்காவிற்கு அடிமையாக விற்கப்பட்டார்.  

இவரை அடிமையாக வாங்கிய முதலாளி தாமஸ் ஃபாஸ்டர் இவரை ‘இளவரசர்’ என்று அழைத்து வந்தார். இதுவே பிற்காலத்தில் இவருக்கு புனைபெயராக மாறிவிட்டது.  

40 வருடங்கள் அடிமையாக வாழ்க்கையை கழித்தார். 1828 ஆம் ஆண்டு, மொராக்கோ நாட்டு மன்னர் வேண்டுகோளின் படி அப்போதைய அமெரிக்க அதிபர் ஜான் குவின்சி ஆடம்ஸ் மற்றும் செயலாளர் ஹென்றி க்ளே உத்தரவால் விடுதலை செய்யபட்டார்.  

## வாழ்க்கை
அப்துல் ரஹ்மான் இப்னு இப்ராஹிம் சோரி 1762 ஆம் ஆண்டு கினியாவில் உள்ள டிம்போ எனும் இடத்தில் பிறந்தார். இவரது தந்தை இப்ராஹிம் சோரி, டிம்போவை தலைநகரமாக கொண்டு, ஃபுட்டா ஜல்லான் எனும் பகுதியை ஆண்டு வந்த இஸ்லாமியர் ஆவார்.  

அப்துல் ரஹ்மான் இப்னு இப்ராஹிம் சோரி இஸ்லாமிய அறிவியல் பயின்றவர். நான்கு ஆப்பிரிக்க மொழிகள் தெரிந்தவர். மேலும் அரேபிய, ஆங்கில மொழியையும் கற்றறிந்தவர்.  

கல்வி பயின்றபின் தனது சொந்த ஊரான டிம்புக்து திரும்பியவர் 1781 ஆம்த ஆண்டு, தனது தந்தை இப்ராஹிம் சோரியின் இராணுவ படையில் சேர்ந்தார்.  

தனது 26-ஆம் வயதில் படை தளபதியாக பொறுப்பேற்றுக்கொண்டார். 1788 ஆம் ஆண்டு, தந்தையின் ஆணைக்கு இணங்க பம்பாரா எனும் பகுதியை பாதுகாக்கவும் அங்கு பொருளாதாரத்தினை மேம்படுத்தவும் 2000 படை வீரர்களுடன் சென்றார்.  

இந்த படையெடுப்பின்போது அப்துல் ரஹ்மான் சோரி சிறைபிடிக்கப்பட்டு ஆங்கிலேயரிடம் அடிமையாக விற்கப்பட்டார்.பிறகு அமெரிக்காவில் உள்ள நாட்சேஸ்- மிசிசிப்பியில், தாமஸ் ஃபாஸ்டர்க்கு சொந்தமான பருத்தி ஆலையில் 40 வருடங்கள் அடிமையாக பணியாற்றினார்.  

தாமஸ் ஃபாஸ்டர் பருத்தி ஆலையில் மற்றொரு அடிமையாக பணிபுரிந்த  
இசபெல்லா என்பவரை 1794-ஆம் ஆண்டு திருமணம் செய்துகொண்டார். இத்தம்பதிகளுக்கு ஐந்து ஆண் குழந்தைகளும் நான்கு பெண் குழந்தைகளும் பிறந்தனர். அவர்கள் அனைவரும் அதே பருத்தி ஆலையில் அடிமைகளாகவே பணிபுரிந்து வந்தனர்.  

அப்துல் ரஹ்மான் சோரியின் திறமையையும் ஆலையில் அவர் பணிபுரியும் திறனையும் கண்ட அவரது முதலாளி அவரை அந்த ஆலையின் தலைமை பொறுப்பினை கொடுத்தார். இதனை பயன்படுத்தி, அந்த பருத்தி ஆலையிலே சொந்தமாக சிறிய காய்கறி தோட்டத்தினை உருவாக்கினார். அதன் மூலம் கிடைக்கும் காய்கறிகளை அருகில் உள்ள உள்ளூர் சந்தையில் விற்று பணம் சேர்த்து வந்தார்.  

## காலக்கோடு
| வருடம் | நிகழ்வு |  |
| --- | --- | --- |
| 1762 | பிறப்பு |  |
| 1776 | இஸ்லாமிய அறிவியல் கல்வி பயின்றார் |  |
| 1781 | படிப்பு முடிந்த பின் தந்தையின் இராணுவ படையில் சேர்ந்தார் |  |
| 1788 | தன் நாட்டின் பொருளாதாரத்தையும் பாதுகாப்பையும் வலுப்படுத்த படை 2000 வீரைகளுடன் எல்லை நோக்கி பயணம் |  |
| 1788 | ஆங்கிலேயர்களால் சிறைபிடிக்கப்பட்டு அடிமையாக விற்கப்பட்டார் |  |
| 1794 | இசபெல்லாவை திருமணம் செய்தார் |  |
| 1829 | இறப்பு | } |
# நிழற்படக்கோப்பு வடிவம்

**நிழற்படக்கோப்பு வடிவம்** (Image file formats) என்பது எண்ணிமப் படங்களை சேமிப்பதற்கும், பயன்படுத்தவும், மேலாண்மை செய்யவும் உறுதுணையாக விளங்கும் சீர்தரமுள்ள கோப்பு வடிவங்கள் ஆகும். இவற்றில் பல வகைகள்உள்ளன. தரஇயல்புகளை வைத்து, நான்கு வகைப்படுத்தலாம்.  
1. பரவுப்பட வடிவங்கள் (raster formats) -இணுபடங்களின்(bitmap) படவணுக்கள் அடங்கிய பின்னல்களைத், தொடர்ச்சியான கோடுகளாக சேமிக்கும் ஒரு முறை ஆகும். இவற்றிற்கு பல எடுத்துக்காட்டு நிழற்பட வடிவங்களைக் கூறலாம். (எ-கா) Gerber format (RS-274X)
1. திசையன் வடிவங்கள் (Vector formats) - CGM, SVG, CDR, AI (Adobe Illustrator Artwork), ODG, XPS (XML Paper Specification)
1. கூட்டு வடிவங்கள் (raster+Vector+தரவு) - EPS (Encapsulated PostScript), PDF, PostScript, PICT, SWF, XAML
1. தூண்டு வடிவங்கள் (Stereo formats) - .mpo, .pns, .jps
# அகர் நதி



**அகர் நதி** *( Ahar River )* இந்தியாவின் இராசத்தான் மாநிலத்தில் பாயும் பெராச் நதியின் துணை ஆறாகும். பெராச் நதி பனாசு நதியின் துணை ஆறாகவும், பனாசு நதி சம்பல் ஆற்றின் துணை ஆறாகவும், சம்பல் ஆறு யமுனை ஆற்றின் துணை ஆறாகவும், யமுனை நதி கங்கை ஆற்றின் துணை ஆறாகவும் உள்ளன என்பது குறிப்பிடத் தக்கதாகும்.  

பெரிய வடிகால் அமைப்பைக் கொண்ட அகர் நதி உதய்பூர் நகரத்தின் வழியாக ஓடுகிறது. உதய்பூர் மாவட்டத்தின் புகழ்பெற்ற ஏரியான பிகோலா ஏரியும், பதேக் சாகர் ஏரியும் அகர் ஆற்றில் கலக்கின்றன. வரலாற்று முக்கியத்துவம் வாய்ந்த இந்த நதி இப்போது உதய்பூர் நகரின் கழிவுநீர் மற்றும் கழிவுப்பொருட்களை கொண்டு செல்லும் கால்வாயாக ஓடுகிறது.  
அகர் ஆறு கி.மு.3000 கி.மு.1500 வரையான காலத்தைச் சேர்ந்த தொல்பொருள் தளமாகவும் அகர்-பனாசு நாகரிகத்தை வெளிப்படுத்தும் ஓர் அடையாளச் சின்னமாகவும் கருதப்படுகிறது .
# மின்கலம் மின்னூட்டல்


**மின்கலம் மின்னூட்டல்** என்பது ஒரு பேட்டரி சார்ஜர், அல்லது ரீசார்ஜர்( Battery charger ), என்பது மின் ஆற்றல் ஒரு மின் கலத்தில் அல்லது ரிச்சார்ஜபிள் பேட்டரி மூலம் மின்சக்தி மின்சாரத்தை சேகாிப்பது அல்லது உள்செலுத்துவதன் மூலம் பயன்படுத்தப்படுகிறது.  

***சார்ஜ் நெறிமுறை*** (எவ்வளவு நேரம் மின்னழுத்தம் அல்லது மின்னோட்டம், மற்றும் சார்ஜ் செய்யும் போது என்ன செய்ய வேண்டும் என்பதைப் பொறுத்து, பேட்டரி அளவு மற்றும் வகை சார்ந்துள்ளது). பேட்டரி வகைகளைப் பொறுத்து, சில பேட்டரி வகைகளில் அதிக அளவு சகிப்புத்தன்மையைக் கொண்டுள்ளன மற்றும் நிலையான வோல்டேஜ் ஆதாரத்திற்கோ அல்லது தொடர்ச்சியான தற்போதைய மூலத்திற்கோ இணைப்பு மூலம் ரீசார்ஜ் செய்யலாம். சார்ஜிங் சுழற்சியின் முடிவில் கைமுறையாக மின்சாரத்தை துண்டிக்கப்பட்டிருக்க வேண்டும், சில பேட்டரி வகைகள் கண்டிப்பாக கைமுறையாக துண்டிக்கப்பட்டிருக்க வேண்டும், அல்லது ஒரு சில நேரத்தில் தரமில்லா பேட்டரி வகைகள் சேதமடைகின்றன (குறைக்கப்பட்ட திறன், குறைந்த வாழ்நாள்) அல்லது சூடுபடுத்துவது அல்லது சார்ஜர் வெப்பநிலை அதிகாிக்கும் பொழுது வெடிக்கும். தரமான மின் கலன் அல்லது மின்னழுத்த உணர்திறன் சுற்றுகள் உள்ள மின் கலம், ஒரு நுண்செயலி மின்சாரத்தை கட்டுப்படுத்தி தானகவே மின்னழுத்தத்தை பாதுகாப்பாக நிர்ணயிக்கும்.  

**மின்கலம் மின்னூட்டல்** (பேட்டரி சார்ஜர்களின்) **வகைகள்**  

எளிய மின்னூட்டல்  

விரைவு மின்னூட்டல்  

தூண்டுதல் மின்னூட்டல்  

நுண்ணறிவு மின்னூட்டல்  

இயக்கம் இயங்கும் மின்னூட்டல்  

துடிப்பு மின்னூட்டல்  

USB அடிப்படையிலான மின்னூட்டல்
# கதிர் செறிவு அளவி

சுல்சு வயோல் (Jules Violle) வடிவமைத்தார். இது சூரியனின் மேற்பரப்பு வெப்பநிலையை அறிய உதவுகிறது. ]]  

**கதிர் செறிவு அளவி** (*Actinometers*) என்ற கருவி மின்காந்தக் கதிர்வீச்சின் வெப்பப்படுத்தும் திறனை அறியப் பயன்படுகிறது. வானிலையியலில் சூரிய ஒளிவீச்சை அளக்க கதிரவ அனல்மானி, சூரியக்கதிர்வீச்சு செறிவுஅளவி (Pyranometer) மற்றும் இருபக்கக் கதிர்வீச்சு அளவி (Net radiometer) எனப் பல கதிர் செறிவு அளவிகள் பயன்படுத்தப்படுகின்றன.  

கதிர் செறிவு அளவி என்பது ஒரு நொடிக்கு உள்ளே நுழையும் ஒளியணுக்களின் எண்ணிக்கையை அளக்க உதவும் ஒரு இயற்பியல் அல்லது வேதியியல் கருவியாகும். இக் கருவி கட்புலனாகும் நிறமாலை மற்றும் புற ஊதாக் கதிர் நிறமாலை ஆகியவற்றின் கதிர் செறிவை அளக்க பயன்படுகிறது.  

எடுத்துக்காட்டாக, இரும்பு (III) ஆக்சலேட் கரைசல், வேதியியல் கதிர் செறிவு அளவியை உருவாக்கப் பயன்படுகிறது. வெப்பக் கதிர் அளவி, வெப்பமின்னடுக்கு மற்றும் ஒளி இருவாய் (photodiode) ஆகியவை இயற்பியல் கதிர் செறிவு அளவியை உருவாக்கப் பயன்படுகிறது. இவை கொடுக்கும் அளவுகள் ஒளியணுக்களின் எண்ணிக்கையை ஒப்பிட உதவுகிறது.  

## வரலாறு
1825 ல் கதிர் செறிவு அளவியை சான் எர்ழ்செல் வடிவமைத்தார். *ஆக்டினோமீட்டர்* (Actinometer) என்ற பெயரை இவரே தேர்ந்தெடுத்தார்.  

கதிர் செறிவு வரைபடம் என்பது புகைப்படத் துறையில் தேவைப்படும் ஒளியின் அளவை கதிர் செறிவின் திறனைக் கொண்டு அளக்க உதவுகிறது.  

## வேதியியல் கதிர் செறிவு அளவி

வேதியியல் கதிர் செறிவியல் வேதி வினையின் மூலம் கதிர்வீச்சுப் பாயத்தை அளக்கிறது. குவாண்ட்டம் பலனுடன் (quantum yield) கூடிய வேதிப் பொருள் பயன்படுத்தப்படுகிறது.  

### கதிர் செறிவு அளவியை தேர்ந்தெடுத்தல்

இரும்பு (III) ஆக்சலேட் கரைசல், பொதுவாக கதிர் செறிவு அளவியில் பயன்படுத்தப்படுகிறது. (254 nm முதல் 500 nm வரை) இடைப்பட்ட அலைநீளங்களுக்கு இக்கரைசல் பயன்படுகிறது. மலக்கைற்றுப்பச்சை (malachite green) லுயுகோசயனைடுகள் (leucocyanides) ஆகிய கரைசல்களும் கதிர் செறிவு அளவியில் பயன்படுத்தப்படுகிறது. பியூடிரோஃபீனோன் மற்றும் பைபர்லீன் (piperylene) ஆகிய கரிமச் சேர்மங்கள் கதிர் செறிவு அளவியில் பயன்படுத்தப்படுகிறது.  

### கட்புலனாகும் நிறமாலையை அளக்கும் வேதியியல் கதிர் செறிவு அளவி

மீசோ-டைபீனைல்கெலியாதெரேன் (Meso-diphenylhelianthrene) என்ற கட்புலனாகும் நிறமாலையை (400–700&nbsp;nm) அளக்கும் வேதியியல் கதிர் செறிவு அளவியில் பயன்படுத்தப்படுகிறது.
# ரோகில்லாக்கள்



**ரோகில்லாக்கள்** அல்லது **ரோகில்லா பதான்கள்** (**Rohilla Pathans** (, , ), அல்லது **ரோகில்லா ஆப்கானியர்கள்** (**Rohilla Afghan**), இந்தியாவில் வாழும் உருது மொழி பேசும் ஆப்கானிய பஷ்தூன் மக்கள் ஆவர். இம்மக்கள் இந்தியாவின் உத்தரப் பிரதேசம் மாநிலத்தின் ரோகில்கண்ட் பிரதேசத்தின் பரேலி மாவட்டம், ஷாஜகான்பூர் மாவட்டம், இராமப்பூர் மாவட்டங்களில் அதிகமாக வாழ்கின்றனர். இம்மக்கள் பஷ்தூ, உருது, இந்தி மொழிகள் பேசுகின்றனர்.  

## வரலாறு

ஆப்கானித்தான் நாட்டு பஷ்தூன் மக்களின் வழித்தோன்றல்களே, இந்தியாவின் ரோகில்லாக்கள் ஆவார்.முகலாயப் பேரரசின் வீழ்ச்சியின் போது, உத்தரப் பிரதேச மாநிலத்தின் கோரக்பூர், அவத் மற்றும் ரோகில்கண்ட் பகுதிகளில் ஆப்கானிய ரோகில்லா இன மக்கள் குடியேறி கூடுதலாக வாழ்கின்றனர்.  

1947 இந்தியப் பிரிவினையின் போது இந்திய ரோகில்லா இன மக்கள், பாகிஸ்தான் நாட்டின் சிந்து மாகாணத்தின் கராச்சி நகரத்தில் குடியேறினர்.  

### மூன்றாம் பானிபட் போரில் ரோகில்லாக்கள்
மராத்தியப் பேரரசுக்கும், ஆப்கானித்தானின் துராணிப் பேரரசுக்கும் இடையே கிபி 1761ல் பானிபட்டில் நடைபெற்ற மூன்றாம் பானிபட் போரில் 40,000 ரோகில்லா படைகள், ஆப்கானிய துராணிப் படைகளுடன் இணைந்து மராத்தியப் படைகளுக்கு எதிராக போரிட்டனர். போரில் மராத்தியர்கள் தோல்வியடைந்ததால், இந்தியாவில் ரோகில்லா இன மக்களின் அரசியல் செல்வாக்கு கூடியது.  

### ராம்பூர் இராச்சியத்தை நிறுவுதல்

இந்தியாவில் கம்பெனி ஆட்சியினர், ரோக்கில்லாக்கள் ஆண்ட ராம்பூர் இராச்சியத்தை மட்டும் விட்டு விட்டு, ரோகில்கண்ட் பகுதியின் மற்ற அனைத்து இந்திய மன்னராட்சிப் பகுதிகளை, பிரித்தானிய இந்திய அரசில் இணைத்துக் கொண்டனர்.  

| ராம்பூர் இராச்சிய நவாபுகள் | ஆட்சித் தொடக்கம் | ஆட்சி முடிவு |
| --- | --- | --- |
### சிப்பாய்க் கிளர்ச்சி, 1857

சிப்பாய்க் கிளர்ச்சி, 1857ன் போது, கான் பகதூர் கான் தலைமையில் ஆப்கானிய ரோகில்லா பஷ்தூன் படைவீரர்கள், கிழக்கிந்திய கம்பெனிப் படைகளுக்கு எதிராக போராடினர்கள். சிப்பாய் கிளர்ச்சி தோல்வியில் முடிந்தால், பல ரோகில்லா படைவீரர்கள், சுரினாம், குயானா போன்ற இந்தோ-கரிபியன் தீவுகளுக்கு நாடு கடததப்பட்டனர்.  

## 1857 -1947களுக்கு இடையில் ரோகில்லாக்கள்
தற்காலத்தில் ரோகில்லா மக்கள், வட இந்தியாவில் பல பிரதேசங்களில் பரவி வாழ்கின்றனர். குறிப்பாக உத்திரப் பிரதேச பதான்கள், பிகார் பதான்கள், பஞ்சாப் பதான்கள், ராஜஸ்தன் பதான்கள், குஜராத் பதான்கள், கராச்சி பதான்கள் எனப் பல பிரிவினர்களாக பரவி வாழ்கின்றனர்.  
## இதனையும் காண்க
- ரோகில்கண்ட்
# கால்சியம் பிரக்டோபோரேட்டு

**கால்சியம் பிரக்டோபோரேட்டு** *(Calcium fructoborate)* என்பது Ca[(C<sub>6</sub>H<sub>10</sub>O<sub>6</sub>)<sub>2</sub>B]<sub>2</sub>∙4H<sub>2</sub>O கட்டமைப்பு வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தில் போரான், கால்சியம், பிரக்டோசு ஒற்றைச் சர்க்கரை ஆகியன கலந்துள்ளன .  
சில தாவரங்களில் கால்சியம் பிரக்டோபோரேட்டு இயற்கையாகவே காணப்படுகிறது. ஓர் உணவுக் குறைநிரப்பியாக இச்சேர்மம் பேரளவில் தயாரிக்கப்பட்டு சந்தைப்படுத்தப்படுகிறது .
# கிரௌன் கண்ணாடி

உருவாக்கப்பட்ட நிறப்பிறழ்ச்சி இல்லா வில்லைகள்.]]  
**கிரௌன் கண்ணாடி** (*Crown glass*) என்பது ஒரு ஒளியியல் கண்ணாடி. இது வில்லைகள் மற்றும் ஒளியியல் கருவிகள் செய்யப் பயன்படுகிறது. இதன் ஒளிவிலகல் எண் (≈1.52) மற்றும் நிறப்பிரிகைத் திறன் குறைவாகவே உள்ளது. (இதன் அபி எண் 60 என்ற அளவில் உள்ளது).  

கிரௌன் கண்ணாடி என்பது சுண்ணாம்பு-காரப்பொருள் சிலிகேட்டால் ஆனது. இதில் 10% பொட்டாசியம் ஆக்சைடும் உள்ளது. குறிப்பிட்ட வேதிப்பொருளால் ஆன கண்ணாடி, கிரௌன் கண்ணாடி என அழைக்கப்பட்டாலும், அதைப் போன்றே பண்புகள் கொண்ட கண்ணாடிகளும் கிரௌன் கண்ணாடி என அழைக்கப்படுகிறது. பொதுவாக அவற்றின் அபி எண் 50 முதல் 85 வரை இருக்கும். எடுத்துக்காட்டாக, போரோசிலிக்கேட் கண்ணாடி இவ்வகையைச் சேர்ந்தது.  

போரோசிலிக்கேட்டுகள் துல்லியத்தன்மை வாய்ந்த வில்லைகளை உருவாக்கப் பயன்படுகிறது. போரோசிலிக்கேட்டுகள் 10% அளவில் போரான் ஆக்சைடைக் கொண்டுள்ளது. இவை சிறந்த ஒளியியல் மற்றும் இயற்பியல் பண்புகளைக் கொண்டுள்ளது. இவை வேதியியல் காரணங்கள் மற்றும் சுற்றுச்சூழல் மாசுபாடுகளால் பாதிப்படைவதில்லை. பாஸ்பரஸ் பென்டாக்சைடு, துத்தநாக ஆக்சைடு, பேரியம் ஆக்சைடு மற்றும் லாந்தனம் ஆக்சைடு ஆகிய வேதிப் பொருளாலும் கிரௌன் கண்ணாடி உருவாக்கப்படுகிறது.  

கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து நிறப்பிறழ்ச்சி இல்லா வில்லையாகச் உருவாக்கப்படுகிறது. ஒரே குவியத் தூரம் கொண்ட தனியாகப் பயன்படுத்தப்படும் வில்லைகளைவிட, இவை நிறப்பிரிகையை ஒன்றுக்கொன்று சரிசெய்கின்றன மற்றும் அதன் நிறப்பிறழ்ச்சி (chromatic aberration) குறைக்கப்படுகிறது.
# தமிழ்நாடு சலவைத்தொழிலாளர்கள் கட்சி


**தமிழ்நாடு சலவைத்தொழிலாளர்கள் கட்சி** (Tamil Nadu Salavaithozlilalars Party)  
தமிழ்நாட்டின் அரசியல் கட்சிகளில் ஒன்றாகும்.  
இந்த கட்சி சலவை தொழில் புரியும் மக்களுக்கு அரசாங்கத்தில் கிடைக்க தவறும் சலுகைகளை பெற்று தரவே செயல்படுகிறது, ஒதுக்கப்பட்ட சலவைத்தொழிலாளர்களின் ஆதரவை பெற்று உள்ள ஒரு கட்சியாகவும் உள்ளது.